NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 2328/2011

**400a**

# S p o l o č n á s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony (tlač 400) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 555 z 12. júla 2011 pridelilavládny návrh zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony (tlač 400) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre verejnú správu a regionálny rozvoj

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony (tlač 400) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie a rozpočet (uzn. č. 226 zo dňa 24. augusta 2011)
* Ústavnoprávny výbor Národnej rady Slovenskej republiky (uzn. č. 269 zo dňa 24. augusta 2011)
* Výboru Národnej rady Slovenskej republiky pre verejnú správu a regionálny rozvoj (uzn. č. 105 zo dňa 26. augusta 2011)

**IV.**

Z uznesení výborov Národnej rady Slovenskej republiky uvedeného pod bodom III. tejto správy vyplynuli tieto pozmeňujúce a doplňujúce návrhy.

1. K čl. I 5. bodu

V 5. bode v § 4 ods. 2 písm. b) za slová „správca dane,“ vložiť slová „ktorým je daňový úrad, colný úrad a obec.“.

Ide o zosúladenie navrhovaného znenia § 4 ods. 2 písm. b) s právnym stavom po nadobudnutí účinnosti tohto zákona, ktorý zostáva zachovaný a rešpektuje platné znenie odseku 1 tohto ustanovenia, ktoré nie je novelizáciou dotknuté.

**Ústavnoprávny výbor NR SR**

**Gestorský výbor odporúča neschváliť.**

1. K čl. I 19. bod

19. bod sa vypúšťa.

V záujme právnej istoty daňových subjektov.

**Ústavnoprávny výbor NR SR**

**Gestorský výbor odporúča neschváliť.**

1. K čl. I  43. bodu § 46

Znenie bodu 43 upraviť takto:

„43. V § 46 odsek 9 znie:

„ (9) Daňová kontrola je ukončená dňom

1. doručenia protokolu podľa odseku 8,
2. doručenia oznámenia o určovaní dane podľa pomôcok podľa § 48 ods. 2, alebo
3. zániku nároku na vrátenie nadmerného odpočtu podľa osobitného predpisu. 36a).“.

Ide o legislatívno-technickú úpravu vo väzbe na navrhované úpravy znenia § 46 obsiahnuté v čl. I v 39. až 42. bode.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. I 43. bodu § 46

Za doterajší bod 43, vložiť nový bod 44, ktorý znie:

„44. § 46 sa dopĺňa odsekom 10, ktorý znie:

„10) Lehota na vykonanie daňovej kontroly je najviac jeden rok odo dňa jej začatia. Na prerušenie daňovej kontroly sa primerane použije § 61.“.

Nasledujúce body sa prečíslujú.

Úprava súvisí s návrhom obsiahnutým v 2. bode tejto časti stanoviska.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. I 93. bodu

Znenie 93. bodu upraviť takto:

„ 93.Za § 165 sa vkladá § 165a, ktorý znie:

„ 165a

Podľa § 32, § 33 ods. 1 a 3 a § 56 sa postupuje od 1. januára 2013.“.

Ide o štandardnú  legislatívno-technickú úpravu prechodného ustanovenia návrhu zákona, s tým, že odloženú účinnosť tohto ustanovenia je potrebné vyjadriť aj v navrhovanom znení čl. X účinnosti zákona.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. II

V úvodnej vete čl. II spojku a za slovami „zákona č. 374/2010 Z. z.“ nahradiť čiarkou a za slová „zákona č. 548/2010 Z. z.“ vložiť čiarku a slová „zákona č. 129/2011 Z.z., zákona č. 231/2011 Z.z. a zákona č. 250/2011 Z.z.“.

Ide o doplnenie ďalších novelizácií zákona č. 595/2003 Z. z. o dani z príjmov.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. II 29. bod

V čl. II 29. bode slová „(§ 49b ods. 7)“ nahradiť slovami „( § 49a ods. 7 )“.

Ide o významové zosúladenie tohto ustanovenia s navrhovaným znením ust. § 49a (čl. II 34. bod) upravujúci inštitút úrokového príjmu fyzickej osoby, ktorá je daňovníkom členského štátu Európskej únie, závislého územia alebo územia tretieho štátu.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. II 34. bodu § 49a

V § 49a na konci slová „Poznámky pod čiarou k odkazom 136c a 136d znejú:“ nahradiť slovami „Poznámky pod čiarou k odkazom 74b, 136c a 136d znejú: “a pred slová „136 c) zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov“ vložiť slová „74 b) Zákon č. 203/2011 Z. z. o kolektívnom investovaní “.

Ide o aktualizovanie obsahu odkazu 74b vo väzbe na zákon č. 203/2011Z. z. o kolektívnom investovaní, ktorý nadobudol účinnosť 1. júla 2011.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. II

V čl. II znenie úvodnej vety upraviť takto:

„Za § 52l sa vkladá § 52m, ktorý vrátane nadpisu znie:“ a § 52k označiť ako § 52m.

Nasledujúce body prečíslovať.

Ide o legislatívno-technickú úpravu vo väzbe na novelizáciu zákona č. 595/2003 Z.z. o dani z príjmov v čl. IV zákona č. 250/2011 Z.z., ktorým sa mení a dopĺňa zákon č. 581/2004 Z.z. o zdravotnom poisťovniach, dohľade nad zdravotnou starostlivosťou a o zmene a doplnení niektorých zákonov.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. III 3. bodu

V poznámke pod čiarou k odkazu 2a slová „§ 4 ods.“ nahradiť slovami „§ 3 ods. 1 písm. g)“.

Ide o významové spresnenie odkazového aparátu v nadväznosti na navrhované znenie vládneho návrhu zákona o orgánoch štátnej správy v oblasti daní, poplatkov a colníctva.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. VII

V čl. VII v úvodnej vete spojku a za slovami „zákona č. 346/2010 Z. z.“ nahradiť čiarkou a za slová „ zákona č. 547/2010 Z. z.“ vložiť slová „ zákona č....../2011 Z. z.“.

Ide o doplnenie ďalšej novelizácie zákona č. 301/2005 Z. z. Trestný poriadok, schválenej Národnou radou Slovenskej republiky 13. júla 2001 zákonom, ktorej číslo sa doplní v štádiu spracovania čistopisu po schválení tohto návrhu zákona.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

1. K čl. VII 3. bodu

V č. VII v 3. bode v úvodnej vete slová „Za § 567l sa vkladá § 567i“ nahradiť slovami „ Za § 567i sa vkladá § 567j“ a  slová „§ 567i“ nahradiť slovami „§567j“.

Návrh konvenuje s  poslednou novelou zákona č. 301/20011 Z. z. Trestný poriadok, ktorá zaviedla prechodné ustanovenie k úpravám účinným od. 1. 1. 2012.

**Výbor NR SR pre financie a rozpočet**

**Výboru NR SR pre verejnú správu a regionálny rozvoj**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č 3,4,5,6,7,8,9,10,11,12 .hlasovať s návrhom gestorského výboru **schváliť**.

O bodoch spoločnej správy č. 1,2 hlasovať s návrhom gestorského výboru **neschváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony (tlač 400) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony (tlač 400) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony (tlač 400a) bola schválená uznesením gestorského výboru č. 241 z 31. augusta 2011. Výbor určil poslanca **Tibora Tótha** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 31. augusta 2011

**Ondrej M a t e j**

**podpredseda**

**Výboru NR SR pre financie a rozpočet**